open-index/open-wikipedia-markdown huggingface dataset:
בית ליכטנשטיין

**בית ליכטנשטיין** (בגרמנית: **Haus Liechtenstein**), שממנו הנסיכות נוטלת את שמה, היא המשפחה ששולטת בנסיכות ליכטנשטיין.
[ממוזער|[הנס אדם השני, נסיך ליכטנשטיין (יליד 1945), הריבון השליט הנוכחי של הנסיכות וראש בית ליכטנשטיין]]

## היסטוריה
מקור המשפחה הוא בטירת ליכטנשטיין שבאוסטריה תחתית, אשר הייתה בשליטת המשפחה מאז המאה ה-12. במשך השנים רכשה המשפחה אדמות רבות, בעיקר בשטחי המדינות אוסטריה וצ'כיה של היום.

בתחילת המאה ה-18 רכש יוזף ונצל הראשון, נסיך ליכטנשטיין, את שטחי מחוזות שלנברג וואדוץ שבעמק הריין, ובשנת 1719 הוכרו על ידי הקיסר קרל השישי, קיסר האימפריה הרומית הקדושה כ"נסיכות" במסגרת האימפריה הרומית הקדושה, שנקראה על שם בעליה. הרכישה בוצעה כדי לבסס מעמד פוליטי, אך בפועל כף רגלם של נסיכי בית ליכטנשטיין לא דרכה בנסיכותם במשך דורות, והם המשיכו להתגורר בווינה.

בשנת 1806, בעקבות התפוררות האימפריה הרומית הקדושה, הוכרה נסיכות ליכטנשטיין כמדינה ריבונית. במשך שנים מספר הייתה כבושה תחת צרפת של נפוליאון, ואחר כך הייתה חלק מהקונפדרציה הגרמנית. עם התפרקות הקונפדרציה הכריזה ליכטנשטיין על נייטרליות, וזו נשמרה במשך שתי מלחמות העולם. עד מלחמת העולם הראשונה הייתה בעלת קשרים כלכליים חזקים ביותר לאוסטריה, אך מצבה הכלכלי הקשה של אוסטריה בעקבות המלחמה הביא את ליכטנשטיין להיקשר כלכלית לשווייץ השכנה.

עד האנשלוס בשנת 1938 ישב פרנץ הראשון, נסיך ליכטנשטיין, בווינה, ואשתו אליזבת פון גוטמן הייתה ממוצא יהודי. לאחר השתלטות הנאצים הוא ויתר על כס הנסיכות והוחלף על ידי בן דודו פרנץ יוזף השני, נסיך ליכטנשטיין. הנייטרליות והקשר עם שווייץ אפשרו לנסיכות לעבור בשקט יחסי את שנות מלחמת העולם השנייה, ולאחריהן זכתה לפריחה כלכלית.

כיום עומד בראש הבית הנס אדם השני, נסיך ליכטנשטיין.

## ארמונות ובתי מגורים

File:Schlossvaduz.jpg|טירת ואדוץ, המעון הרשמי של נסיכי ליכטנשטיין
File:Maria Enzersdorf 8753.jpg|טירת ליכטנשטיין באוסטריה תחתית, משמש כמוזיאון
File:Canaletto (I) 060.jpg|איור ארמון הגן של ליכטנשטיין
File:Palais Liechtenstein Vienna June 2006 401.jpg|ארמון העיר ליכטנשטיין בווינה
File:Schloss Wilfersdorf.JPG|טירת וילפרסדורף באוסטריה, משמשת כאחד ממעונותיו הרשמיים של נסיך ליכטנשטיין
File:Valtice castle.jpg|טירת ולטיס בצ'כיה, מעון הנסיך עד לאחר מלחמת העולם השנייה.
File:Lednice (Eisgrub) - zámek.JPG|טירת לדניס בצ'כיה, הולאמה בשנת 1945 על ידי ממשלת צ'כוסלובקיה
File:Velke Losiny chateau 1.jpg|אחוזת ולקהל לוסיני
File:Burg Riegersburg (Steiermark).jpg|טירת ריגרסבורג
File:Schloss Frauental Deutschlandsberg3.jpg|
File:Schloss Waldstein Deutschfeistritz.JPG|אחוזת ולדשטיין
File:Rosegg Schloss Suedansicht 31122010 222.jpg|בית רוסג
File:Hollenegg Schloss Ostseite.jpg|אחוזת הולנד באוסטריה


## ראו גם
* נסיך ליכטנשטיין

## קישורים חיצוניים
* 

## הערות שוליים

*
*
קטגוריה:ליכטנשטיין: היסטוריה
צב צהוב-כפות

ממוזער|צב צעיר
**צב צהוב-כפות** (שם מדעי: *Chelonoidis denticulata*) הוא מין של צב החי באגן האמזונאס שבאמריקה הדרומית ושייך לסוג צב נאוטרופי שבמשפחת צבים יבשתיים.
## מאפיינים
זהו אחד ממיני הצבים היבשתיים הגדולים ביותר בעולם לאחר המינים צב אלדברה, צב גלאפגוס, צב יבשה דורבני, צב נמרי וצב יער אסייתי. הוא מגיע לאורך ממוצע של 40 ס"מ ויכול להגיע לאורך 94 ס"מ. משקלו יכול ל-11–15 ק"ג. צבע שריונו צהוב-שחור והכפות צהובות. הזכרים גדולים מהנקבות.

הוא מצוי באגן האמזונאס באקלים טרופי ביערות, ערבות לחות וביצות ויכול לפלס לעצמו מעבר בג'ונגל בעזרת שריונו שעוזר לו להתגונן מטורפים. הוא ניזון מעשבים, עלים, פירות שנפלו מלמעלה, זרעים וגם מנבלות ומחלזונות.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:צבים יבשתיים
קטגוריה:בעלי חיים שתוארו ב-1766
קטגוריה:ברזיל: זוחלים
קטגוריה:זוחלים ביער האמזונאס
צב יער אסייתי

**צב יער אסייתי** (שם מדעי: *Manouria emys*) הוא מין של צב ממשפחת צבים יבשתיים המצוי ביערות הודו ודרום-מזרח אסיה. מין זה הוא הגדול מבין הצבים היבשתיים באסיה.
## מאפיינים
אורכו יכול להגיע לאורך 60 ס"מ ומשקלו ל-37 ק"ג. צב זה בעל שריון ועור כהים ובעל שריון מעוגל העוזר לו לפלס דרך ביער. הכפות והזנב קצרים וכך גם הראש. קצוות הכפות מכוסות בטפרים.

הוא מצוי ביערות הלחים של דרום-מזרח אסיה בהודו, בנגלדש, מינמאר, תאילנד, וייטנאם, מלזיה ואינדונזיה כולל האי בורנאו. הצב ניזון רק מצמחים.

צב היער האסייתי ייחודי מבין הצבים בכך שהנקבה מטילה את ביציה בקן שהיא בונה מעל הקרקע, מעלים וחלקי צמחים יבשים שהיא דוחפת בעזרת רגליה. הנקבה מטילה עד 50 ביצים עמוק בתוך הקן, ושומרת עליהן ממסיגי גבול וטורפים עד הבקיעה. מין זה מצוי בסכנת הכחדה חמורה עקב ציד ובירוא יערות.

## קישורים חיצוניים

## הערות שוליים

קטגוריה:בעלי חיים שתוארו ב-1840
קטגוריה:טקסונים שתוארו בידי סלומון מולר
קטגוריה:צבים יבשתיים
צב מטובע

**צב מטובע** (שם מדעי: *Manouria impressa*) הוא מין של צב ממשפחת צבים יבשתיים המצוי ביערות הרריים בדרום-מזרח אסיה בבורמה, דרום סין, תאילנד, לאוס, וייטנאם, קמבודיה ומלזיה.

צב זה יכול להגיע לאורך מקסימלי של 35 ס"מ. צבע השריון כתום כהה עם גוון חום והעיטורים עליו מזכירים טבעות עם קצה שחור.

צב זה חי בהרים עד גובה 2,000 מטר והתנהגותו אינה מוכרת. ככל הנראה ניזון הצב ממיני פטריות וגם מבמבוק. צבים אלה אינם מחזיקים מעמד בשבי ומצב השימור שלו מוגדר כפגיע.

## קישורים חיצוניים

## הערות שוליים

קטגוריה:טקסונים שתוארו בידי אלברט גינטר
קטגוריה:צבים יבשתיים
קטגוריה:וייטנאם: זוחלים
קטגוריה:מלזיה: זוחלים
קטגוריה:בעלי חיים שתוארו ב-1882
טריזן (כדורגל)

**מועדון הכדורגל טריזן ** (גרמנית: **Fussballclub Triesen**) הוא מועדון כדורגל מהעיר טריזן שבליכטנשטיין, שזכה באליפות ליכטנשטיין 3 פעמים.

זהו אחד משבעת מועדוני כדורגל הרשמיים מליכטנשטיין והוא מתמודד בליגות הכדורגל של שווייץ השכנה, בליגה החמישית. המועדון מתחרה מדי שנה בגביע ליכטנשטיין, בו זכה עד כה 8 פעמים.

## תארים
* **[[אליפות ליכטנשטיין בכדורגל]]**: 3
:: 1934,1935,1937
* **[[גביע ליכטנשטיין בכדורגל]]**: 8
:: 1946, 1947, 1948, 1950, 1951, 1965, 1972, 1975

## קישורים חיצוניים
* 

קטגוריה:קבוצות כדורגל מליכטנשטיין
קטגוריה:קבוצות כדורגל שהוקמו ב-1932
צב הודו-סין

**צב הודו-סין** (שם מדעי: *Manouria*) הוא סוג צבים יבשתיים החיים בדרום-מזרח אסיה ובהודו. בסוג זה 2 מינים.
## מאפיינים
לצבי הודו-סין שריון עבה ומעוגל העוזר להם לפלס דרך ביער ורגליים, ראש וזנבות קטנים. צבעם כתום כהה וחום עד שחור.

הם חיים ביערות של דרום-מזרח אסיה והודו ובהרים תלולים עד גובה 2,000 מטר. שני המינים ניזונים מצמחים.

צבים אלה נמצאים בסכנת הכחדה בטבע והם קשי גידול בשביה.

## מינים
* צב יער אסייתי (*Manouria emys*)
* צב מטובע (*Manouria impressa*)

בעבר היה בסוג עוד מין שנכחד - *Manouria sondaari*

## קישורים חיצוניים

קטגוריה:בעלי חיים שתוארו ב-1854
קטגוריה:טקסונים שתוארו בידי ג'ון אדוארד גריי
קטגוריה:צבים יבשתיים
צב כוכב הודי

**צב כוכב הודי** (שם מדעי: *Geochelone elegans*) הוא מין של צב אסייתי ממשפחת צבים יבשתיים.
## מאפיינים
אורכו של צב זה יכול להגיע ל-30 ס"מ ואף ל-42 ס"מ. משקלו יכול להגיע בפרטים הגדולים ל-13 ק"ג אך בדרך כלל הרבה יותר נמוך. הוא בעל שריון כחול כהה עם עיטורים בצורת כוכב בצבע צהוב. הרגליים ארוכות וכך גם הצוואר אך הם קרובים לשריון.

הצבים חיים ברחבי הודו וסרי לנקה ומצויים ביערות, יערות פתוחים ושדות. צב זה אוכל בעיקר עשב וגם עלים, פירות, ונבלות.

צב זה מגודל בהרבה פינות ליטוף וגני חיות כחיית מחמד. בטבע הוא מצוי בסכנת הכחדה.

## קישורים חיצוניים

## הערות שוליים

קטגוריה:טקסונים שתוארו בידי יוהאן דוד שופף
קטגוריה:צבים יבשתיים
קטגוריה:הודו: זוחלים
קטגוריה:בעלי חיים שתוארו ב-1795
צב כוכב בורמזי

**צב כוכב בורמזי** (שם מדעי: *Geochelone platynota*) הוא מין של צב אסייתי מוגן ממשפחת הצבים היבשתיים, המצוי בסכנת הכחדה חמורה.
## מאפיינים
אורכו של צב בוגר הוא 26 ס"מ בממוצע. שריונו אפור עד שחור כהה, ונושא עיטורים שצורתם מזכירה כוכב צהוב. רגליו וצווארו ארוכים וקרובים לשריון.

הצב ייחודי ליערות הטרופיים של בורמה, וניצוד לצורכי מאכל בשוק המקומי והסיני. הציד איננו חוקי, והוביל לכך שבטבע נותרו ממין זה פרטים בוגרים מועטים.

## קישורים חיצוניים

## הערות שוליים

קטגוריה:בעלי חיים שתוארו ב-1863
קטגוריה:טקסונים שתוארו בידי אדוארד בליית
קטגוריה:צבים יבשתיים
קטגוריה:זוחלים ביערות הגשם של דרום-מזרח אסיה
קטגוריה:מיאנמר: זוחלים
צב כוכבי

**צב כוכבי** (שם מדעי: *Geochelone*) הוא סוג של צבים אסייתיים ממשפחת צבים יבשתיים. 

צבים אלה בולטים בזכות שריונם הכהה הגבוה ובעל הבליטות דמויות הכוכבים שעליהם. הם חיים ביערות של הודו וסרי לנקה או של בורמה ושני המינים מצויים בסכנת הכחדה.

### מינים
* צב כוכב הודי (Geochelone elegans)
* צב כוכב בורמזי (Geochelone platynota)

בעבר היו בסוג מינים נוספים: צב כוכב בורצ'רדי (Geochelone burchardi) וצב כוכב וולקניקה (Geochelone vulcanica) מהאיים הקנריים והמין Geochelone  gymnesica מהאיים הבלאריים. שלושה מינים אלו היו צבים ענקיים הרבה מקרוביהם החיים.

## גלריה

קובץ:Geochelone platynota by OpenCage.jpg
קובץ:Indian star tortoise by N. A. Naseer.jpg
קובץ:Star Tortoise by Trisha 2.jpg
קובץ:Geochelone elegans 3.jpg


## קישורים חיצוניים

קטגוריה:בעלי חיים שתוארו ב-1835
קטגוריה:טקסונים שתוארו בידי לאופולד פיטזינגר
קטגוריה:צבים יבשתיים
מ.ס. קריית גת (כדורגל נשים)

**מועדון כדורגל נשים מ.ס קריית גת** היא קבוצת כדורגל נשים מקריית גת המשחקת בליגת העל בכדורגל נשים. הקבוצה זכתה שבע פעמים באליפות ושלוש פעמים בגביע, והיא הקבוצה הראשונה בהיסטוריה של כדורגל הנשים בישראל שהשלימה טרבל, כשזכתה בעונת 2020/2021 באליפות המדינה, בגביע המדינה ובגביע אתנה. הקבוצה שחזרה הישג זה גם בעונת 2021/2022. המועדון חבר שותף בארגון המועדונים האירופיים.

## היסטוריה
הקבוצה נוסדה בשנת 2010 ונרשמה לליגה השנייה לנשים, בה התמודדה במשך 3 עונות, עד שסיימה את עונת 2012/2013 במקום הראשון והעפילה לליגת נשים ראשונה. בעונתה הראשונה בליגה הראשונה סיימה ראשונה בפלייאוף התחתון אבל כבר בעונה העוקבת סיימה שנייה והפכה לאחת מקבוצות הכדורגל החזקות בליגה.

בעונת 2015/2016 זכתה בגביע המדינה לנשים ועונה לאחר מכן, בהובלת המאמן ירון גפני, כבר זכתה באליפות היסטורית. באותה העונה הודחה בשלב חצי גמר גביע המדינה.

בעונת 2016/2017 זכתה הקבוצה באליפות שנייה ברציפות.

עונת 2020/2021 הייתה עונת שיא של הקבוצה שבה זכתה בטרבל היסטורי והייתה הקבוצה הראשונה להגיע להישג זה כשזכתה באליפות המדינה, בגביע המדינה ובגביע אתנה ששוחק לראשונה בעונה זו. בעונת 2021/2022 שחזרה את ההישג ובעונת 2022/2023 זכתה באליפות ובגביע אתנה. בעונת 2023/2024 זכתה בדאבל היוקרתי - אליפות וגביע המדינה. ובעונת 2024/2025 שוב זכתה בדאבל היוקרתי.

## תארים
* **[[ליגת העל בכדורגל נשים|אליפויות]]:**
** **זכייה (7):** 2016/2017, 2017/2018, 2020/2021, 2021/2022, 2022/2023, 2023/2024, 2024/2025
* **[[גביע המדינה בכדורגל נשים|גביע המדינה]]:**
** **זכייה (4):** 2015/2016, 2020/2021, 2021/2022, 2023/2024, 2024/2025
* **[[גביע ליגת העל בכדורגל נשים|גביע אתנה]]:**
** **זכייה (3):** 2020/2021, 2021/2022, 2022/2023

## קישורים חיצוניים

* 

## הערות שוליים

קטגוריה:קבוצות כדורגל נשים ישראליות
קטגוריה:קריית גת: מועדוני ספורט
נ'טשינגוואיו חוזה

**נ'טשינגוואיו קמאולה חוזה** (באנגלית: **Ntshingwayo kaMahole Khoza**; 1809 - 21 ביולי 1883) היה איש צבא משבט הזולו, אשר פיקד על הצבא של בני הזולו במהלך קרב איסאנדלוואנה.

## ביוגרפיה
חוזה נולד בתאריך לא ברור במהלך שנת 1809. הפרטים על חייו המוקדמים מעטים למדי. הוא היה אחד ממדריכיו של הנסיך קטשאויו קמפנדה, אולם עם פרוץ מלחמת האזרחים בין קטשאויו לבין אחיו מבוזאי, תמך נ'טשינגוואיו במבוזאי. המלחמה הסתיימה ב-1856 בניצחון מוחץ של קטשאויו. נ'טשינגוואיו הצליח להתפייס עמו, אולם המשיך לסבול מחוסר אמון מסוים מצד קטשאויו אשר הפך למלך הזולו ב-1872.

עם פרוץ מלחמת הזולו ב-1879, מינה המלך את נ'טשינגוואיו למפקד הכוח העיקרי של צבא הזולו. זאת חרף העובדה שנ'טשינגוואיו היה באותה עת בן 70. נ'טשינגוואיו קיבל פקודות סותרות למדי מהמלך. מחד הוא הורה לו להתקדם לכיוון הטור המרכזי של הבריטים בפיקודו של לורד צ'למספורד ו"לאכול אותם", ומאידך להגיע עמם למשא ומתן. נ'טשינגוואיו החליט לתקוף את הבריטים בהזדמנות הראשונה שתמצא, וזו לא אחרה לבוא. כאשר צ'למספורד פיצל את כוחותיו, תקף נ'טשינגוואיו 1,400 חיילים בריטים בקרב איסאנדלוואנה, ונחל ניצחון מוחץ. זהו אחד הקרבות היחידים בהם ילידים החמושים בנשק פרימיטיבי הצליחו להביס כוח אירופי גדול ומצויד היטב.

עם זאת, המלך, שביקש לקבל דו"ח על הקרב, היה לא מרוצה ממספרם הגדול של נפגעי הזולו. מרבית האשמה הופלה על כתפיו של נ'טשינגוואיו, ונטען שהוא תקף מוקדם מדי ללא מספיק הכנות. נ'טשינגוואיו הצליח לשחזר את הצלחתו בקרב הלובאין, אולם הובס יום למחרת בקרב קמבולה. הבריטים הצליחו לסגת בשלום מממלכת הזולו, ולאחר התארגנות מחדש להנחיל לזולו תבוסה מוחצת. לאחר קרב אולונדי, נכנע נ'טשינגוואיו לבריטים. המלך קטשאויו הועבר לגלות מושבת הכף, אולם ב-1883 החליטו הבריטים להשיבו לשלטון כדי להשליט סדר באזור. עם זאת, הטריטוריה שקיבל מהבריטים הייתה קטנה בהרבה מהממלכה ששלט עליה טרם לכן. כמו כן נאסר עליו להחזיק צבא משלו. עובדה זו גרמה לכך שנסיך מקומי בשם זיבהבו, אשר היה אחד מחייליו של נ'טשינגוואיו במהלך קרב איסאנדלוואנה, הכריז על מרד. נ'טשינגוואיו עצמו מיהר להכריז על תמיכה בקטשאויו, אשר גייס אותו לשירותו.

ב-21 ביולי 1883, פתח זיבהבו במתקפת פתע על הארמון המלכותי באונדיני. נאמני קטשאויו נכנסו לקרב עם אנשיו, אולם מאות מהם נלכדו בחצר הארמון ונטבחו. אחיו של קטשאויו נרצח, והוא עצמו נפצע בחנית ונאלץ להימלט מהאזור. נ'טשינגוואיו עצמו היה בין ההרוגים, והוא בן 74 בערך. הארמון נהרס עד היסוד. כיום נ'טשינגוואיו נחשב לגיבור לאומי בקרב בני הזולו.

## לקריאה נוספת
* בראיין פרט, **עד הסוף המר: סיפורי קרבות מפורסמים נגד כל הסיכויים**, תל אביב: הוצאת יבנה, 2007.

* Ron Lock and Peter Quantrill. *Zulu Victory – The Epic of Isandlwana and the Cover-Up*; 
* Ian Knight. *Zulu Rising: The Epic Story of Isandlwana and Rorke's Drift*; London, 2010. .


קטגוריה:בני זולו
קטגוריה:מלחמת הזולו
קטגוריה:ילידי 1809
קטגוריה:נפטרים ב-1883
סמואל גריבס

**סמואל א. גריבס** (באנגלית: **Samuel A. Greaves**) הוא קצין בדימוס בדרגת לוטננט גנרל בחיל האוויר של ארצות הברית. בתפקידו האחרון כיהן כראש הסוכנות להגנה מפני טילים. לאחר שחרורו מונה לסגן נשיא בחברת בואינג.

## ביוגרפיה
גריבס סיים ב-1982 תואר ראשון בהנדסת אלקטרוניקה מאוניברסיטת קורנל והתגייס לחיל האוויר. התחיל את דרכו כמהנדס אוויוניקה בתוכנית מעבורות החלל. בשנים 1986–1990 שירת בלהק ניסויי החלל 6595 והיה אחראי על מערכות שיגור טילי הטיטן. לאחר מכן שירת במשרדי מזכיר חיל האוויר של ארצות הברית כאחראי מבצעי ניסוי ושיגור של מעבורות חלל ולוויינים וכעוזרו של ראש מחלקת פרויקטים מיוחדים. בשנים 1995–1996 שירת כמנהל יישומי מערכות חלל לאומיות במפקדת פיקוד הקרב של חיל האוויר. לאחר לימודים במכללה לפיקוד ומטה של חיל האוויר מונה לראש ענף ריגול וסיור במחלקת החלל והסיור של חיל האוויר. 

ביוני 2001 מונה למפקד מתקן התמיכה בתקשורת של חיל האוויר, באתר שיגור הטילים וייט סאנדס בניו מקסיקו. באוגוסט 2002 עבר לשרת במרכז מערכות החלל והטילים. ביוני 2004 מונה למפקד להק השיגור ה-45 בנמל החלל קייפ קנוורל. באוגוסט 2006 מונה למפקד כנף מערכות השיגור בבסיס חיל האוויר לוס אנג'לס. 

ביוני 2008 מונה למפקד כנף מערכות תקשורת לוויינים צבאיים. במהלך תפקיד זה קודם לדרגת בריגדיר גנרל. באוגוסט 2009 מונה לסגן מפקד מרכז מערכות החלל והטילים של חיל האוויר. בפברואר 2011 מונה לראש תחום תכנון בפיקוד החלל. באוגוסט 2012 מונה לסגן ראש סוכנות ההגנה מפני טילים של ארצות הברית בדרגת מייג'ור גנרל. ביוני 2014 הועלה לדרגת לוטננט גנרל ומונה למפקד המרכז למערכות חלל וטילים של חיל האוויר. 

ביוני 2017 מונה לראש הסוכנות להגנה מפני טילים במחלקת ההגנה של ארצות הברית. הוא כיהן בתפקיד עד יוני 2019.

במהלך הקריירה הצבאית שלו היה גריבס שותף לשיגורם של 11 משימות מעבורות החלל ולמעלה מ-30 שיגורי טילים למשימות לא מאוישות. 

לאחר שחרורו מונה לסגן נשיא בחברת בואינג, בה משמש כמתכנן הראשי של תחום החלל והשיגורים.

גריבס בעל תואר שני במדעי המחשב מאוניברסיטת החוף המערבי בלוס אנג'לס ובעל תואר שני בלימודי אסטרטגיה ממכללת המלחמה של חיל האוויר.

## קישורים חיצוניים

*ביוגרפיה באתר חיל האוויר של ארצות הברית
*ביוגרפיה באתר סוכנות ההגנה מפני טילים

קטגוריה:בוגרי אוניברסיטת קורנל
קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של חיל האוויר
קטגוריה:בואינג: אישים
קטגוריה:אמריקאים שנולדו במאה ה-20
דגי חילזון

ממוזער|''Careproctus ovigerus''
**דגי חילזון** (שם מדעי: Liparidae) היא משפחת דגים ימיים מסדרת העקרבנונאים.
## מאפיינים
דגים אלה מצויים מהאוקיינוסים באזור הארקטי ועד למימי אנטארקטיקה ונפוצים בעיקר בצפון האוקיינוס השקט. הם נפוצים ממים רדודים וטרופיים עד לתהומות הים בעומק שמעל לשבעה ק"מ מתחת פני המים. מין אחד מצוי בשקע מריאנה ומעמיק עד ל-8,143 מטר והוא אחד מהדגים המעמיקים ביותר בעולם.

אורכם מגיע לאורך 5–77 ס"מ ומשקל המינים הגדולים מגיע ל-11 ק"ג. הם בעלי שפתיים גדולות, עיניים קטנות ביותר וראש וגוף עגלגלים. הם כמעט חסרי סנפירים וחסרי כל קשקש ועורם ורוד עד לבן וחלק מהמינים שקופים ורואים את איבריהם. זנבם עוזר להם לנוע והוא שרירי ומתפתל.

דגים אלה ניזונים מיצורים ימיים קטנים יותר הכוללים סרטנים, חסילונים ודגים קטנים שהם תופסים. כמה מינים מתמחים באכילת מלפפוני ים.

## סוגים

## קישורים חיצוניים

* 

## הערות שוליים

קטגוריה:בעלי חיים שתוארו ב-1861
קטגוריה:טקסונים שתוארו בידי תאודור גיל
קטגוריה:עקרבנונאים
כוס מרטיני

250px|שמאל|ממוזער|כוסות מרטיני ובהן המשקה
**כוס מרטיני** (מאנגלית: **Martini Glass**) היא כוס בצורת חרוט רחב שקודקודו מחובר אל רגל הכוס. הכוס דומה לכוס קוקטייל קלאסית, אך קטנה יותר ודקה יותר. הכוס משמשת בעיקר לקוקטייל מרטיני ועל שמו נקראת "כוס מרטיני". את הכוס מקררים לפני ההגשה.

צורתה נובעת מכך שכל הקוקטיילים מוגשים מצוננים ומכילים מרכיב ארומטי, מבנה זה מאפשר לשותה להחזיק בכוס מבלי להשפיע על טמפרטורת המשקה, ובית-הקיבול הרחב מציב את המשקה מתחת לאפו של הלוגם ומבטיח שלאלמנט הארומטי יהיה את האפקט הרצוי.

## המשקאות המוגשים
* קוקטייל מרטיני
* ג'ין
* ורמוט

## קישורים חיצוניים

* 

## הערות שוליים

קטגוריה:כוסות אלכוהול
מקפת שיירי הגז אקסו מארס

[ממוזער|שיגור ה[מקפת יחד עם הנחתת סקיאפארלי מקוסמודרום בייקונור שבקזחסטן]]
**מקפת שיירי הגז אקסו מארס**  (Trace Gas Orbiter, בקיצור: TGO) היא גשושית ששוגרה כחלק מפרויקט אקסו מארס על ידי סוכנות החלל האירופית ורוסקוסמוס בשנת 2016 והגיעה למאדים ב־19 באוקטובר 2016. הגשושית נשאה על גבה את הנחתת סקיאפארלי, ולפני ההגעה למאדים שחררה אותה כדי שזו תוכל לנחות על כוכב הלכת. לאחר מכן הגשושית תחל בשלב איטי והדרגתי שבמהלכו תשנה את מסלולה סביב מאדים למסלול מבצעי בגובה של כ־400 ק"מ עד נובמבר 2017. היא תוכל לשמש גם כתחנת ממסר שתאפשר תקשורת בין רכבים שישלחו לפני השטח של מאדים, ובמיוחד עבור הרובר של משימת 2020. הגשושית מתוכננת לפעול לפחות עד לשנת 2022.

[250px|ממוזער|שמאל|דגם של הגשושית TGO, שהוצג בתערוכת [הסלון האווירי בפריז, 2015]]

## משימות המקפת
המשימה המדעית המרכזית של הגשושית TGO היא למדוד ולחקור את מקורם של גזים הנמצאים בכמות מזערית באטמוספירה של מאדים (פחות מ־1% מהאטמוספירה), כי מיקום הגז משתנה לאורך זמן. אחת השאלות שמעסיקות את החוקרים בנוגע למאדים היא האם אכן יש באטמוספירה של מאדים כמות מזערית של גז מתאן. מדידות שנעשו על ידי גשושיות קודמות וכן מתצפיות טלסקופיות בכדור הארץ, הצביעו על כמות מזערית כזו שמגוונת מבחינת זמן ומקום במאדים. המדידות הללו לא היו מדויקות מספיק, וגם מדידות מדויקות יותר של הרובר קיוריוסיטי השאירו את השאלה פתוחה. מכיוון שמתאן אינו יציב לאורך זמן באטמוספירה של מאדים, נדרש איזשהו מקור שיחדש אותו - ומקור זה יכול להיות ביולוגי או גאולוגי. בכדור הארץ למשל, מקורו של רוב המתאן באטמוספירה הוא מתהליכים ביולוגיים. עם זאת, גם תהליכים גאולוגיים, שלא מעורבים בהם חיים, יכולים להסביר תופעה זו.

כדי למדוד את מרכיבי האטמוספירה של מאדים, הגשושית תשתמש בשתי שיטות של תצפיות ספקטרוסקופיות: פעמיים במסלול סביב מאדים, במהלך האוקולטציה הסולארית (בזריחה ובשקיעה מבחינת הגשושית), היא תכוון את הספקטרוסקופים שלה לכיוון השמש. בצורה זו, קרני השמש שמגיעים למכשירי המדידה דרך האטמוספירה של מאדים, משמשים כ"פנס" לחיזוק עוצמת הקרינה שמתקבלת במכשירי המדידה. כך מתאפשרת מדידה מדויקת יותר, עד לרמה של חלקיק אחד למיליארד (ppb). המסלול של הגשושית מותאם לאפשר לה כמה שיותר אוקולטציות סולאריות. השיטה השנייה שהגשושית תפעיל היא לכוון את הספקטרוסקופים לתצפית ישירה על כוכב הלכת. מכיוון שבשיטה כזו הם קולטים את הקרינה התת־אדומה היוצאת מכוכב הלכת, שהיא חלשה יותר, המדידה הופכת למדויקת פחות.

## פעילות המקפת
המקפת שוגרה יחד עם ההנחתת סקיאפארלי ששימשה כמדגים טכנולוגי, ונכשלה בנחיתתה, ב-14 במרץ 2016. המקפת נכנסה למסלול סביב מאדים ב-19 באוקטובר באותה שנה.

לאחר שחרור הנחתת סקיאפארלי ב-16 באוקטובר 2016, מקפת החלה בשינוי מסלולה, תוך שימוש בבלימה אטמוספירית. בסוף פברואר 2018 המקפת השלימה את הבלימה ונכנסה למסלול המשימה המדעי. באפריל 2018 פורסמו תמונות ראשונות שצילמה מפני השטח במאדים.

## קישורים חיצוניים

* 

* אתר המקפת בסוכנות החלל האירופית **(באנגלית)**
* אתר המקפת באתר פליקר **(באנגלית)**

## הערות שוליים

קטגוריה:משימות לחקר מאדים
קטגוריה:גשושיות אירופאיות
קטגוריה:תוכנית החלל האירופית
חוברה הודית גדולה

**חוברה הודית גדולה** (שם מדעי: *Ardeotis nigriceps*) היא מין של חוברה המצויה בערבות הודו וגם בפקיסטן. היא קרובתה של החוברה האפריקנית.

גובהה של החוברה 122 ס"מ ומשקלה מגיע ל-18 ק"ג. היא בעלת ראש וצוואר לבנים, גוף אפור וכנפיים וזנב חומים. היא בעלת רגליים ארוכות, מקור קצר ובעונת הרבייה הזכרים מנפחים את גרונם.

חוברה זו נמצאת בסכנת הכחדה חמורה ונותרו פחות מ-250 פרטים בוגרים. היא בסכנה עקב ציד ואובדן בתי הגידול שלה בערבות העשב האסייתיים.

היא חיה בערבות עשב, שדות ומדבריות ברחבי הודו. החוברה היא אוכלת כל הניזונה מעשבים, זרעים, חרקים ויצורים קטנים נוספים אך שותה מים לעיתים רחוקות. היא חיה לבדה למעט בעונת הרבייה. היא מקננת בין העשבים הגבוהים של ערבות הודו.

## קישורים חיצוניים

* 

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי ניקולס אילוורד ויגורס
קטגוריה:חובתיים
קטגוריה:הודו: עופות
קטגוריה:פקיסטן: עופות
קטגוריה:בעלי חיים בערבות הודו
חוברה גדולה

**חוברה גדולה** (שם מדעי: *Ardeotis*) היא סוג של עופות גדולי ממדים ממשפחת החובתיים בו ארבעה מינים.

## מאפיינים
החוברות הן קרובות משפחה של החוברה המצויה בישראל. אלו הן עופות גדולים שבמקרה של החוברה האפריקנית מגיעה לאורך 150-120 ס"מ ולמשקל של 20 ק"ג ואף יותר והיא הגדולה במיני המשפחה לאחר החובה הגדולה מערבות אסיה. הן בעלות צוואר ורגליים ארוכים אך מקור קצר, ראש וזנב לבנים עם גוף אפור וכנפיים גדולות בצבע חום.

החוברות מחפשות מזון מהחי ומהצומח בערבות עשב ובתות וגם במדבריות. בעונת הרבייה הזכרים מנפחים את צווארם לכדור גדול ומושכים איתו נקבות.

## מינים
* חוברה אפריקנית (*Ardeotis kori*)
* חוברת ערב (*Ardeotis arabs*)
* חוברה אוסטרלית (*Ardeotis australis*)
* חוברה הודית גדולה (*Ardeotis nigriceps*)

## קישורים חיצוניים

## הערות שוליים

קטגוריה:חובתיים
חובת הוגלין

**חובת הוגלין** (שם מדעי: *Neotis heuglinii*) היא מין של עוף קרקעי בינוני ממשפחת החובתיים החי באפריקה.

אורכה של החובה עד 89 ס"מ והיא שוקלת 4–8 ק"ג בזכרים ו-2.6-3 ק"ג בנקבות. היא בעלת ראש שחור, לחיים לבנות, צוואר אפור וגוף חום מנומר. הבטן לבנה והרגליים חומות-צהובות וארוכות.

החובה מצוי בערבות עשב, בתות ואפילו במדבריות ומצויה בזוגות או בקבוצות קטנות. היא נפוצה באתיופיה, ג'יבוטי, אריתריאה, קניה וסומליה. 

החובה ניזונה הן ממזון מהחי והן מהצומח.

## קישורים חיצוניים

## הערות שוליים

קטגוריה:טקסונים שתוארו בידי גוסטב הארטלאוב
קטגוריה:חובתיים
קטגוריה:אתיופיה: עופות
קטגוריה:סומליה: עופות
קטגוריה:בעלי חיים בקרן אפריקה
קטגוריה:בעלי חיים שתוארו ב-1859
חובה זהובת-עורף

**חובה זהובת-עורף** (שם מדעי: *Neotis*) היא סוג של עופות במשפחת החובתיים המצויים ברחבי אפריקה.

עופות אלה חיים באקלימים חמים ואף צחיחים באזורים פתוחים כמו ערבות, מישורים ואף במדבריות. חלק מהמינים מעופפים מעל מדבר סהרה החם.

חובות אלה הן מהגדולות שבבני המשפחה ויכולות להגיע לאורך 115 ס"מ ולמשקל 10 ק"ג.
## מינים
* חובת לודוויג (*Neotis ludwigii*)
* חובת דנהם (*Neotis denhami*)
* חובה נובית (*Neotis nuba*)
* חובת הוגלין (*Neotis heuglinii*)

## קישורים חיצוניים

קטגוריה:בעלי חיים שתוארו ב-1893
קטגוריה:טקסונים שתוארו בידי ריצ'רד באולדר שרפ
קטגוריה:חובתיים
שפמנונים ערפדיים

**שפמנונים ערפדיים** (שם מדעי: Trichomycteridae) היא משפחה של דגים מסדרת השפמנונאים. 
## מאפיינים
מינים אלה הם הקטנים שבשפמנונים והם אינם עולים כמעט על 2 ס"מ וחלקם שקופים לגמרי. הם משתמשים בחוש הריח כדי למצוא את דרכם יותר מראייה. אלו דגים מוארכים בעלי כריות יניקה גדולות בשפתיהם והסנפירים קטנים מאוד. כמו ששמם מרמז אלו דגים טפיליים הניזונים מדם ומבשר של מיני דגים אחרים כולל שפמנונים אחרים החיים בנהר. הם נצמדים להם לזימים ומוצצים את דמם. חלקם ניזונים כאוכלי קשקשת מקשקשי הדגים במקום מבשרם.

דגים אלה חיים בנהר האמזונאס והאורינוקו ובעוד נהרות באמריקה הדרומית ובאמריקה המרכזית.

## מיון
*משפחה **שפמנונים ערפדיים** (Trichomycteridae)
**תת-משפחה Copionodontinae
**תת-משפחה Glanapteryginae
**תת-משפחה Sarcoglanidinae
**תת-משפחה Stegophilinae
**תת-משפחה Trichogeninae - בה סוג אחד - Trichogenes
**תת-משפחה Trichomycterinae
**תת-משפחה Tridentinae
**תת-משפחה Vandelliinae

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1858
קטגוריה:טקסונים שתוארו בידי פיטר בליקר
המלך והגרושה

**המלך והגרושה** (באנגלית: **Wallis & Edward**; **ווליס ואדוארד**) הוא סרט טלוויזיה בריטי משנת 2005. את התסריט כתבה שרה ויליאמס על משבר הוויתור על המלוכה של אדוארד השמיני, מלך הממלכה המאוחדת. הסרט מספר את סיפור הרומן בינו לבין ווליס סימפסון מנקודת המבט של ווליס. ג'ואלי ריצ'רדסון מגלמת את דמותה של ווליס, וסטיבן קמפבל מור מגלם את אדוארד.

בקנדה שודר הסרט בשם "Her Royal Affair".

## צוות השחקנים
* ג'ואלי ריצ'רדסון – ווליס סימפסון
* סטיבן קמפבל מור – אדוארד השמיני
* דייוויד וסטהד – ארנסט סימפסון, בעלה השני של ווליס
* ריצ'רד ג'ונסון – ראש הממשלה סטנלי בולדווין
* קליפורד רוז – ג'ורג' החמישי, אביו של אדוארד
* מרגרט טייזאק – המלכה מרי, אמו של אדוארד
* ביל צ'מפיון – ברטי (ג'ורג' השישי), אחיו של אדוארד
* מוניקה דולן – הדוכסית מיורק ואחר כך המלכה אליזבת, גיסתו של אדוארד
* דייוויד קלדר – וינסטון צ'רצ'יל
* מרים מרגוליס – בסי מרימן, דודתה של ווליס
* ליזה קיי – מרי ראפריי, אשתו של ארנסט סימפסון אחרי שהתגרש מווליס
* הלנה מיצ'ל – ת'למה פורנס, אהובתו של אדוארד לפני ווליס
* סיימון הפוורת' – "פרי" בראונלו, קצין בשירותו של אדוארד
* דבורה וסטון – קתרין "קיטי" רוג'רס, חברתה של ווליס
* מיקולס דורפג'וס – הרמן רוג'רס, חבר של ווליס

## ראו גם
* ברטי ואליזבת

## קישורים חיצוניים

## הערות שוליים

קטגוריה:סרטים ביוגרפיים בריטיים
קטגוריה:סרטי טלוויזיה בריטיים
קטגוריה:סרטים באנגלית
קטגוריה:סרטי 2005
חוברה אוסטרלית

**חוברה אוסטרלית** (שם מדעי: *Ardeotis australis*) היא מין של חוברה המצויה בצפון אוסטרליה ובגינאה החדשה.
## מאפיינים
חוברה זו מזכירה מאוד את קרובתה - חוברה אפריקנית. גובהה מגיע ל-1.2 מטר ומוטת כנפיה ל-2.3 מטר. משקלה מגיע ל-4.3-12 ק"ג. החוברה בעלת ראש וגרון לבנים, גוף אפור מגודל וכנפיים וזנב חומים. הרגליים ארוכות והזנב בעל קצוות שחורים. 

החוברה חיה במישורים של אוסטרליה בערבות עשב ובבתות וגם ביערות פתוחים. היא חיה לבדה או בקבוצות קטנות למעט בעונת החיזור אז הזכרים מגדלים שק ענקי מצווארם איתו הם מושכים נקבות.

החוברה אוכלת כל הניזונה מעשבים, זרעים ומיצורים קטנים שונים.

## קישורים חיצוניים

## הערות שוליים

קטגוריה:בעלי חיים שתוארו ב-1829
קטגוריה:טקסונים שתוארו בידי ג'ון אדוארד גריי
קטגוריה:חובתיים
קטגוריה:אוסטרליה: עופות
קטגוריה:בעלי חיים בערבות אוסטרליה
פדובה (כדורגל)

**פדובה** (באיטלקית: **Calcio Padova S.p.A**) הוא מועדון כדורגל איטלקי המייצג את העיר פדובה שבאיטליה.  

המועדון הוקם בשנת 1910 ושיחק בליגה העליונה 27 עונות. הקבוצה הבכירה של המועדון הייתה בין הקבוצות ששיחקו בעונה הראשונה של סרייה א'.

בשנת 1963 היא הפסידה בגמר גביע אינטרטוטו. בשנת 1967 הקבוצה שיחקה בגמר של גביע איטליה, אך הפסידה למילאן. בסיום עונת 1995/1996 היא ירדה לסרייה ב' ומאז לא הצליחה לחזור לליגה הבכירה. 

במהלך 2014 המועדון נסגר, אך הוקם מחדש בקיץ 2014 ובשנת 2015 חזר לשם ההיסטורי. בעונת 2024/2025 הצליח לחזור לסרייה ב'.

## סגל שחקנים
נכון ל-17 בספטמבר 2025

 

 (קפטן)
 
 

 

 (בהשאלה מלאנס)
 

 

 (בהשאלה ממונצה)
 (בהשאלה מאינטר)
 
 

 
 (בהשאלה מטורינו)
 (בהשאלה מפיורנטינה)
 (בהשאלה מיובנטוס)

 

## שחקנים מפורסמים בעבר
* אלסנדרו דל פיירו
* וולטר זנגה
* אנג'לו די ליוויו
* דמטריו אלברטיני
* וינצ'נצו יאקווינטה
* אנדי סלבה
* קורט האמרין

## קישורים חיצוניים

* 

פדובה
קטגוריה:קבוצות כדורגל שהוקמו ב-1910
קטגוריה:ונטו
בית רופאים

ממוזער|בית הרופאים הישן בראשון לציון, שבהמשך הוסב לשמש כבית העירייה
ממוזער|בית הרופאים בהרצליה
ממוזער|היווסדו של בית הרופאים הראשון: קופת חולים מכבי
**בית רופאים** הוא כינוי לבניין אשר מאוכלס ברובו במרפאות של רופאים.

בשנות ה-40 וה-50 החלו רופאים לקבל במרפאות פרטיות.

בית הרופאים הראשון בישראל נוסד על ידי פרופ' ארנסט פרוידנטל בשנות ה-50 ברחוב בית יוסף 25 בתל אביב פינת הלל הזקן 3 תל אביב. פרופ' פרוידנטל כינס בבית זה מספר קלינקות של רופאים: ד"ר בוריאנו, ד"ר מיכלין ופרופ' שוורצמן. בדירתו שלו החל לקבל חולים במחלת עיניים, ושם יסד את קופת חולים מכבי.

הבית עצמו נבנה בשנות ה-40 של המאה ה-20 בסגנון ארכיטקטורה המאפיין את בנייני תל אביב הקטנה. הקבלן היה יצחק ספוז'ניקוב והדירות הושכרו בו בדמי מפתח. הבית נרכש על ידי יעקב קיביליס.

רופאים רבים החלו להקים לעצמם מרפאות פרטיות או לפעול מהבית. השיטה השתכללה בשנות השבעים המוקדמות, כאשר קבוצות ראשונות של רופאים החלו להתאגד ולשכור שטחים בבתי משרדים, בעיקר בתל אביב ובירושלים. בשנת 1978 נפל דבר, כאשר חברת הבנייה משולם לוינשטין זיהתה את הפוטנציאל המסחרי בתחום והקימה ברחוב ריינס בתל אביב מתחם משרדים עבור רופאים פרטיים: בית רופאים מרכז ריינס. השם שניתן למתחם, "בית הרופאים", הפך למושג בענף הנדל"ן.

במשך 30 השנים שהתחום פעיל הוא התאפיין בהשכרה לקבוצות רופאים במודל טיים־שרינג, המאפשר שימוש של יותר משוכר אחד באותו משרד, באמצעות שימוש בו בשעות שונות.

חלק מבתי הרופאים עברו הסבה למגורים, למשרדים או שימושים אחרים. חלקם הוגדרו כאתרי מורשת, למשל בית הרופאים בראשון לציון ובית הרופאים בהרצליה.

## הערות שוליים

קטגוריה:ישראל: בריאות ורפואה
ויקיפדיה האלמאנית

**ויקיפדיה האלמאנית** (באלמאנית: **Alemannischi Wikipedia**) היא הגרסה של ויקיפדיה, האנציקלופדיה החופשית, בשפה האלמאנית. המיזם מופעל, כיתר הוויקיפדיות, בידי קרן ויקימדיה. גרסה זו הוקמה ב-13 בנובמבר 2003 בשפה האלזסית. כעבור שנה הורחב הפרויקט כדי שיוכל להחיל את כל הדיאלקטים האלמאניים בשל פעילות נמוכה בשנה הראשונה לפרויקט.

נכון ל-ב  ישנם בו  ערכים ו- משתמשים פעילים.

נכון לחודש יולי 2017 הייתה ויקיפדיה האלמאנית מדורגת במקום ה-106 בדירוג ויקיפדיות העולמי. ויקיפדיה האלמאנית נערכת בעיקר על ידי תושבי גרמניה, שווייץ, אוסטריה, צרפת ואיטליה.

## שפה
### ערכים וכותרות ערכים
ייחודה של ויקיפדיה האלמאנית מתבטא במגוון דיאלקטים רבים הנמצאים בשימוש בערכים השונים, ביניהם כל הדיאלקטים של אלמאנית, גרמנית שווייצרית ואלזסית. מקובל כי ערך ימשיך להתקיים באותו הניב בו החל להיכתב ולמעט במקרים חריגים אין "לתרגם" ערך לניב אחר. עם זאת ערכים בוויקיפדיה האלמאנית עשויים להיכתב בתערובת של ניבים שונים. מאחר שאין אורתוגרפיה סטנדרטית, חוקי האיות הם נינוחים למדי ואין צורה אחידה לכל מילה. אולם ההמלצה לתורמים היא לדבוק במוסכמות האיות של השפה האנגלית, ושימוש בכללים אחרים עלול שלא להתקבל בעין יפה. שמות הערכים הם לרוב בגרמנית תקנית, אך לעיתים קרובות שם הערך יוצג בפועל (על ידי שימוש בתבניות) באלמאנית.

### ויקיפדיות אחרות בדיאלקט גרמני
ויקיפדיה האלמאנית היא הוויקיפדיה הראשונה שהוקמה עבור דיאלקט גרמני, ובעקבותיה נוצרו גם ויקיפדיות בדיאלקטים שונים של הגרמנית - ויקיפדיה הבווארית וויקיפדיה הריפוארית.

### מיזמי ויקימדיה נוספים באלמאנית
בעבר, הוקמו באלמאנית עוד מיזמים של קרן ויקימדיה, ביניהם ויקימילון וויקיציטוט. אך מאחר שהיקף הפעילות בפרויקטים אלו היה נמוך במשך השנים, הוחלט למזג את כל הפרויקטים לתוך ויקיפדיה האלמאנית, ומאז 2008, הם קיימים במרחבים נפרדים בתוך ויקיפדיה האלמאנית, ולא בתור מיזמי אחות כמו בשפות אחרות.

## ציוני דרך
נכון ליולי 2017, יש בוויקיפדיה האלמאנית מעל 23 אלף ערכים.
* 27 בדצמבר 2003 - נכתב הערך הראשון, בנושא כימיה (Chemie).
* 8 באוקטובר 2004 – נכתב הערך ה-100.
* 13 באוקטובר 2005 – נכתב הערך ה-1,000.
* 8 במאי 2009 – נכתב הערך ה-5,000.
* 22 ביוני 2011 – נכתב הערך ה-10,000.
* 6 באוגוסט 2013 – נכתב הערך ה-15,000.
* 12 באוקטובר 2015 – נכתב הערך ה-20,000.

## קישורים חיצוניים

* 

## הערות שוליים

אלמאנית
יחסי גמביה–הפיליפינים

היחסים הדו-צדדיים בין **[[גמביה|הרפובליקה של גמביה]]** לבין **[[הפיליפינים|רפובליקת הפיליפינים]]** כוננו ב-3 במרץ 1949. לגמביה קונסוליה במנילה ואילו לפיליפינים קונסוליה בבנג'ול.

## היסטוריה

בשנת 1996 חתמו שתי המדינות על הסכמים לשיתוף פעולה מדעי וטכני. בשנת 1999 חתמו על הסכמים לשיתוף פעולה בתחום הבריאות והרפואה.

הקונסוליות של שתי המדינות פועלות למען הקלה על הסחר ההדדי.

בין ה-20 ביוני ל-24 ביוני 2005 ערך נשיא גמביה, יחיא ג'אמה ביקור ממלכתי בפיליפינים. במהלך ביקורו שוחח עם נשיא הפיליפינים גלוריה מקפגל ארויו. במהלך ביקורו הביע ג'אמה תמיכה והציע לפיליפינים להצטרף לארגון לשיתוף פעולה אסלאמי (OIC). נשיא גמביה גם הציע לארויו חיפושי נפט משותפים בעקבות גילוי הנפט בארצו. הפיליפינים הסכימו לערוך חיפושי נפט משותפים יחד עם גמביה.

## הערות שוליים

קטגוריה:ערכים ללא קטגוריות פיזיות - יחסי חוץ
הסוכנות להגנה מפני טילים

**הסוכנות להגנה מפני טילים** (באנגלית: The **Missile Defense Agency**, בראשי תיבות: **MDA**) היא סוכנות ממשלתית אמריקאית בתחום המחקר, הפיתוח והרכש הפועלת תחת מחלקת ההגנה. משימותיה של הסוכנות הן פיתוח, בחינה, ניסוי, פריסה ושילוב של מערכות הגנה מפני טילים בליסטיים בכל שלבי מעופם, במטרה להגן על ארצות הברית.

## היסטוריה
שורשי הסוכנות ביוזמת ההגנה האסטרטגית שנוסדה ב-1983 על ידי נשיא ארצות הברית רונלד רייגן. ב-1994 שונה שמה של היוזמה לארגון ההגנה מפני טילים בליסטיים (BMDO). 

ב-1999 הוגדרו משימות הארגון בחוק ההגנה הלאומית מפני טילים. בחוק נקבע כי מדיניות ארצות הברית היא לפרוס לכל המוקדם על פי המתאפשר מבחינה טכנולוגית מערכת הגנה לאומית המסוגלת להגן על שטחי ארצות הברית מפני מתקפה של טילים בליסטיים.

לאחר פרישת ארצות הברית מאמנת הטילים נגד טילים בליסטיים ב-2002, שונה שם הארגון, ומאז הוא נקרא "הסוכנות להגנה מפני טילים".

## שיתופי פעולה
הסוכנות משתפת פעולה עם מדינות שונות ברחבי העולם, כולל פיתוח מערכות ופריסת מערכות הגנה כגון מערכות הגנה מרחבית בגובה רב, ומערכות PAC-3. עם ישראל קיים שיתוף פעולה בפיתוח מערכת ה"חץ", בפיתוח "קלע דוד" ובמערכת "כיפת ברזל".

## מערכות פעילות
*36 מערכות קרקעיות ליירוט לטווח ארוך - מערכות טילי MIM-104 פטריוט משודרגות למתן מענה מפני טילים (PAC-3)
*33 אוניות מלחמה המצוידות במערכות Aegis ובעלות יכולות שיגור טילי SM-2,SM-3,SM-6 מיועדות לספק הגנה מפני טילים בליסטיים לטווח קצר ובינוני. נכון לינואר 2025, יש 45 אוניות כאלו, בסוף 2025 אמורות להיות 56 וב 2030 - סה"כ 69 אוניות. 
*מתקן רדאר מסוג "קוברה דיין" משופר המוצב באיים האלאוטיים שבאלסקה
*מערכות רדאר לגילוי מוקדם הפרוסות ברחבי העולם
*12 מערכות רדאר ניידות מסוג AN/TPY-2 הפועלות בתחום התדרים X
*6 סוללות טילי THAAD כולל מערכות בגואם ובקוריאה הדרומית
*מערכת רדאר ניידת-ימית בתחום התדרים X הממוקמת באוקיינוס השקט
*פיקוד בקרה, שליטה, ניהול קרב ומערכת תקשורת לתיאום כלל המרכיבים של מערכות ההגנה מפני טילים


The first of two Terminal High Altitude Area Defense (THAAD) interceptors is launched during a successful intercept test - US Army (cropped).jpg|שיגור טילי THAAD
Sbx 050701 001.jpg|רדאר X ימי
PAVE PAWS Radar Clear AFS Alaska.jpg|מערכת רדאר לגילוי מוקדם
US Navy 031109-N-9769P-076 Guided missile cruiser USS Lake Champlain (CG 57) steams in the Southern California operating area.jpg|סיירת טילים מונחים המצוידת במערכת Aegis


## קישורים חיצוניים

* 
*אתר הסוכנות

## הערות שוליים

קטגוריה:מחלקת ההגנה של ארצות הברית
קטגוריה:הגנה נגד טילים
קטגוריה:ארצות הברית: ארגונים ממשלתיים
כביש 8967

**כביש 8967**, הידוע כ**כביש הצפון הישן**, הוא כביש רוחב מקומי במזרח הגליל העליון, העובר בצמוד לגבול ישראל-לבנון. אורכו של הכביש הוא כ־19 ק"מ. הכביש היה בעבר חלק מכביש הצפון, אולם בעקבות הסכנה הביטחונית הנובעת מקרבתו לגבול, נבנה קטע כביש מדרום לתוואי הישן.

בשנת 1970 בסמוך לקיבוץ ברעם, התרחש על הכביש הפיגוע באוטובוס ילדי אביבים.

כוחות צה"ל לעיתים מגבילים תנועת כלי רכב בכביש ואף סוגרים אותו לפרקים בעקבות המצב הביטחוני בגבול.

כביש 8967 המתחיל מכביש 899 בגן לאומי ברעם, עובר בסמוך לקברי צדיקים, קבר מר זוטרא, קבר נחמן קטופא, ציון המיוחס לעובדיה הנביא, וכן עובר בסמוך לאנדרטה לזכר אל"ם יצחק רחימוב.

## צמתים לאורך הכביש

## ראו גם
* הגליל העליון
* כבישי ישראל

## הערות שוליים

קטגוריה:ישראל: כבישים
קטגוריה:הגליל העליון: כבישים
קטגוריה:כבישים בישראל הסמוכים לגבול
אסף וול

**אסף ווֹל** (נולד ב-23 באוקטובר 1973) הוא סאטיריקן ישראלי, כותב טורים לעיתונות הישראלית, עוסק בפרסום וביחסי ציבור ומתמחה בעיקר בפרסום גרילה.

## חיים אישיים
נולד במושב ניר עציון, בו גם גר שנים רבות, בנעוריו למד במדרשית נעם.

התגורר בעבר בווינה. אב לתאומים מנישואיו הראשונים ולתאומות.

מחזיק תואר ראשון בפילוסופיה ותואר שני בהיסטוריה של עם ישראל מאוניברסיטת חיפה, בה גם שימש מרצה מן החוץ, ודוקטורנט בחוג למקרא.

## קריירה בתחום הפרסום והקריאטיב
במקביל לפרסום טור יהדות באתר ynet וול שימש כטוקבקיסט ופרסם פשקווילים סאטיריים תחת שם העט "גורנישט". כנס של משרד התמ"ת פוצץ לאחר שהוקראו במהלכו חלקים מאחד מטוריו. פעל בעילום שם כ"גורנישט" עד 2011 בה נחשף בטעות על ידי אברי גלעד. בין השאר וול נהג לעקוץ את אורי אורבך בטוקבקים לטוריו, שהתכתב עמו בחזרה בתור "איתן מהבריכה", ופעל בתיאום עמו.

כתב את פרויקט "מכתבים מהתנ"ך", שלאחר מכן הושמעה כתוכנית רדיו.

ב-2012, הקים את המפלגה הסאטירית ה"אקזיט היהודי", שמטרתה הייתה לממש את האופציה הציונית ולמכור את המדינה לכל המרבה במחיר.

שימש כעורך קריאייטיב למגזין מוצש, מבית מקור ראשון, בעמודי האמצע של המגזין הודפס המדור הסאטירי "הפשקוויל" בעריכתו (תחת שם העט "גורנישט") ובעריכת גיל סלוביק. הפשקוויל עוצב לעיתים קרובות כפשקוויל חרדי, והשתמש בשפה "פאשקווילית" טיפוסית, עם משחקי מילים שהתבססו על ביטויים הלכתיים, תלמודיים, מקראיים וכדומה.

ב-2014 יזם את "כנס צ'אק נוריס", שהתיימר להיות המשך ישיר להילולות לזכר צדיקים.

הקים יחד עם גיל סלוביק ודרור גליקסמן את חברת ה"מתכנה", מערכת המייצרת תוכן עבור מותגים ונותני שירותים, העסיקה ב-2015 כ-15 עובדים. בין השאר היה אחראי לקמפיין פשקווילים לאבחון מוקדם של סרטן המעי הגס במגזר החרדי.

ביצע מספר קמפיינים של פרסום גרילה, כדוגמת "מצילים את ויזתא", בשיתוף או במסגרת משרד הפרסום זליגר-שומרון תקשורת.

ב-2017 הוציא לאור את הספר "ההיסטוריה של העם הפלסטיני", שתואר על ידו כ"פרי מחקר בן עשרות שנים, במהלכו אלפי מקורות נבחנו בקפידה בספריות וארכיונים ברחבי העולם. אין ספק שמדובר בעבודה הרחבה ביותר על 3000 שנות היסטוריה פלסטינית שמתארת את התרומה של הפלסטינים לעולם ולאנושות". בפועל הספר ריק. הספר הגיע למקום ראשון בקטגוריית "היסטוריה ישראלית ופלסטינית" באמזון לפני שהוסר ממכירה על ידי אמזון, אך ממשיך להיות מופץ בערוצים אחרים. הוא משמש עורך ראשי בצוות תנועת הביטחוניסטים.

## קישורים חיצוניים

## הערות שוליים

קטגוריה:בוגרי אוניברסיטת חיפה
קטגוריה:בוגרי מדרשית נעם
קטגוריה:יוצאים בשאלה
קטגוריה:ניר עציון: אישים
קטגוריה:סאטיריקנים ישראלים
קטגוריה:סגל מקור ראשון
קטגוריה:פרסומאים ישראלים
קטגוריה:חברי הביטחוניסטים
קטגוריה:ישראלים שנולדו ב-1973
מין דקדוקי בגרמנית

לכל שם עצם ב**[[גרמנית]]** יש **[[מין דקדוקי]]**, כלומר: הוא מסומן כנקבי (תווית יידוע: die), זכרי (der) או נייטרלי (das).

ניתן לאפיין קבוצות של מילים, כך שלרוב המילים בקבוצה יש אותו מין דקדוקי. הטבלה שלהלן מסכמת את המינים בגרמנית ואת קבוצות שמות העצם שמשתייכות לכל אחד מהם:

## שינון
בדומה לדובר העברית, על דובר השפה הגרמנית לדעת את המין הדקדוקי של כל שם עצם בשפה, שכן הוא משפיע על ההטיה של כמה מחלקי המשפט. בעקבות כך, הועלתה השאלה אם כדאי לשנן את המין הדקדוקי ביחד עם כל שם עצם, או להסתמך בעיקר על החוקים של השפה הגרמנית בתהליך קביעת המין הדקדוקי.

## הערות שוליים

קטגוריה:דקדוק גרמני
קטגוריה:בלשנות
תוויות בגרמנית

השימוש ב**[[תווית (לשון)|תוויות]]** ב**[[גרמנית]]** (ein, das...) נעשה בדומה לשימוש בתוויות באנגלית (a, the...). עם זאת, בשונה מאנגלית, בגרמנית הן מוטות באופן שונה בהתאם למספר, ליחסה ולמין הדקדוקי של שמות העצם שלהם.

## נטייה
הצורות המוטות תלויות במספר, ביחסה ובמין הדקדוקי של שמות העצם שמתאימים להם. בדומה לשמות התואר וכינויי השם בשפה, גם התוויות משתמשות באותה הצורה בשביל שלושת המינים ברבים.

### התווית הבלתי־מיידעת
התווית ein- היא המקבילה ל־a האנגלית, למרות שמשמעותה המילולית היא "אחת/אחד". כמו מקבילתה האנגלית, גם לה אין צורה ישירה ברבים. במקרה זה ניתן להשתמש בכמה חלופות, כגון einige ("כמה", "ספורים") או manche ("כמה").

משתמשים באותן הסיומות כדי להטות את מילת השלילה דמוית התווית הבלתי־מיידעת (kein-) ואת כינויי הקניין -mein (שלי), -dein (שלך), -sein (שלו), -ihr (שלה/שלהם/שלהן), -unser (שלנו), -euer/eur (שלכם/שלכן, בהתייחסות לקבוצה) ו־-Ihr (שלך/שלכן/שלכם בהתייחסות למישהו בעל סמכות, תמיד עם אות גדולה).

### התווית המיידעת
ממוזער|נטיית התווית המיידעת|350x350 פיקסלים
הטבלה שלהלן מפרטת את הסיומות של התווית המיידעת (המקבילה ל־the באנגלית).

כינויי הרמז -dies ("זה/this") ו־-jen ("הזה/that") וכינוי הזיקה -welch ("אשר/which"), כמו גם -jed ("כל/every"), -manch ("הרבה/many") ו־-solch ("כזה/such"), לוקחים סיומות דומות:

**הערה:** זוהי אותה הטבלה בערך, רק שהסיומת הזכרית ביחסת הנושא היא er- והסיומת הנייטרלית ביחסת הנושא והמושא הישיר היא es-.

## כינויי קניין המתנהגים כתוויות
במקרים מסוימים (במשפטי זיקה, למשל) כינויי הקניין הרגילים "מוחלפים" בצורות של כינויי גוף אחרים ביחסת השייכות (Genitiv). דוגמאות מקבילות לכך מהשפה האנגלית הן: 
* "...The king, *whose* army Napoleon had defeated" 
* "...The Himalayas, the highest parts *of which* were as yet unsurveyed" 
הם מתאימים במספר ובמין הדקדוקי לגוף שיש לו בעלות על הדברים (possessor). כל שם תואר שבא אחריהם בפסוקית ייקח את הסיומות החזקות. 

**קנייני מיידע (Definite possessive)** [של ה־] (מעורב) – הצורה של der ביחסת השייכות: 
* זכרי/נייטרלי: dessen 
* במין נקבה/רבים: deren 
**קנייני שאלתי (Interrogative possessive)** [של מה] (מעורב) – הצורה של wer ביחסת השייכות: 
* זכר/נקבה/נייטרלי/רבים: wessen 
**לא:** Die Soldaten dessen Armee (הנכון: Die Soldaten dieser Armee)

## ביחסת השייכות והנתינה
בגרמנית, כינויי גוף ותוויות ביחסות השייכות (Genitiv) והנתינה (Dativ) מרמזים באופן ישיר על טיב הבעלוּת והנתינה, ללא צורך במילים נוספות. הדבר יכול להיראות מוזר לדוברי אנגלית הלומדים את השפה. ביחסת הנתינה, המין הדקדוקי מתאים למין הדקדוקי של המקבל (לא של החפץ), וביחסת השייכות הוא מתאים למין הדקדוקי של בעל הדברים.
* ביחסת הנתינה: אני נותן את הקלפים לאיש – Ich gebe die Karten **dem** Mann – I give the cards **to the** man

* ביחסת השייכות: הגידול של הכפר שלנו – Die Entwicklung **unseres** Dorfes – The growth **of our** village
## ראו גם
* דקדוק גרמני

קטגוריה:דקדוק גרמני
עונת 1998/1999 בסרייה א'

**עונת 1998/1999 בסרייה א**' הייתה העונה ה-97 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-13 בספטמבר 1998 והסתיימו ב-23 במאי 1999. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

סלרניטנה, ונציה, קליארי ופרוג'ה היו הקבוצות שעלו מהליגה השנייה.

מילאן זכתה באליפות הליגה בפעם ה-16 בתולדות המועדון.  

בסיום העונה, ב-21 באוגוסט 1999 נערך משחק של הסופר קאפ האיטלקי בו מילאן הפסידה 1:2 לפארמה שזכתה בגביע.

בסיום העונה לסרייה ב' ירדו סלרניטנה, סמפדוריה, ויצ'נצה ואמפולי. במקום הקבוצות שירדו לסרייה א' העפילו ורונה, טורינו, לצ'ה ורג'אנה. 

## טבלת הליגה

## כדורגלנים מצטיינים
מרסיו אמורוזו () שחקנה של אודינזה כבש 22 שערים וזכה בתואר מלך השערים. 

התאחדות הכדורגל האיטלקית העניקה פרסים לשחקנים מצטיינים:

* כדורגלן השנה - כריסטיאן ויירי, לאציו
* כדורגלן זר של השנה - גבריאל בטיסטוטה (), פיורנטינה
* כדורגלן איטלקי של השנה - כריסטיאן ויירי, לאציו
* שוער השנה - ג'אנלואיג'י בופון, פארמה

## קישורים חיצוניים

*נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
קטגוריה:1999 באיטליה
אסקלה

**אַסְקֶלָה** (מלטינית **Ascella** - בית השחי) או **ζ בקשת**, הוא כוכב כפול שנמצא במרחק של כ-88 שנות אור ממערכת השמש בקבוצת הכוכבים קשת. עם בהירות נראית כוללת מדרגה 2.59 זהו הכוכב השלישי בבהירותו בקבוצה.

## תכונות
אסקלה מורכב מזוג כוכבים המקיפים זה את זה בזמן הקפה של 21 שנים במרחק זוויתי סביב חצי שניית קשת ואקסצנטריות של 0.21, כך שהמרחק ביניהם נע בין 10.5 יחידות אסטרונומיות ו-16 יחידות אסטרונומיות. במרחק זוויתי של כ-75 שניות קשת מהזוג נמצא כוכב עמום נוסף עם בהירות מדרגה 10.6 שלפעמים מסומן אסקלה C. אם הכוכב קשור כבידתית לבני הזוג ונמצא באותו המרחק כמוהם, אז מדובר ככל הנראה בכוכב הסדרה הראשית מסוג K7 שמקיף את הזוג במרחק של לפחות 2,000 יחידות אסטרונומיות ובזמן הקפה של לפחות 40,000 שנים, אך ככל הנראה הוא אינו קשור אליהם ורק במקרה נמצא על אותו קו ראייה.

### אסקלה A
אסקלה A הוא הכוכב הבהיר והכבד מבין השניים עם בהירות מדרגה 3.27. זהו ענק לבן מסוג ספקטרלי A2 III, מסתו כ-3 מסות שמש, רדיוסו כ-2.5 רדיוסי שמש, טמפרטורת פניו היא כ-9,000 קלווין והוא מאיר בעוצמה של פי 30 מעוצמת ההארה של השמש באור נראה, אך בצירוף הקרינה בתחום העל-סגול הוא מאיר בעוצמה של פי 35 מעוצמת ההארה של השמש.

### אסקלה B
אסקלה B הוא הכוכב העמום מבין השניים עם בהירות מדרגה 3.48. זהו תת-ענק לבן מסוג ספקטרלי A4 IV, מסתו מוערכת בפחות מ-2 מסות שמש, אך רדיוסו דומה לרדיוס של אסקלה A, כ-2.5 רדיוסי שמש. טמפרטורת פניו כ-8,500 קלווין והוא מאיר בעוצמה של פי 25 מעוצמת ההארה של השמש באור נראה וקרוב לפי 30 בצירוף הקרינה העל-סגולה.

## קישורים חיצוניים
* אסקלה באתר של ג'ים קלר
* 

## הערות שוליים

קטגוריה:כוכבים כפולים
קטגוריה:ענקים מסוג A
קטגוריה:תת-ענקים מסוג A
קטגוריה:קבוצת הכוכבים קשת
טונה כחולת-סנפיר אטלנטית

ממוזער|טונה כחולת-סנפיר אטלנטית שנפגעה בראשה מצלצל.
**טונה כחולת-סנפיר אטלנטית** (שם מדעי: *Thunnus thynnus*; על פי האקדמיה: **טונה כחולה**) הוא מין של דג ממשפחת הקולייסיים השייך לסוג טונה.

זהו מין הדג הגדול ביותר במשפחת הקולייסיים ואחד מהגדולים שבבני סדרת הדקראים, והוא מגיע למשקל מקסימלי של 670 ק"ג ולאורך 3.5 מטר. אורכם הממוצע מגיע ל־2–2.5 מטר, והמשקל הממוצע הוא 225–250 ק"ג. דגים אלה הם בעלי סנפירים גדולים בצבע כחול, ראשים גדולים וזנבות מפוצלים המעניקים להם תנופה איתה הם יכולים לשחות במהירות. בניגוד לרוב הדגים, דגי הטונה הם בעלי דם חם, ובמיוחד מיני הטונה הכחולה, ויכולים לשחות במים קרים. יכולים להאריך ימים עד לגיל 50 שנה ואף יותר.

דגים אלה יכולים לשחות במהירות של 40 קמ"ש במים בעקבות טרפם הכולל דגי מקרל, סרדינים ועפיאן וגם מיני סרטנים, חסילונים וסילוניות. הם אף יטרפו טונות קטנות יותר.

הם נפוצים במערב ובמזרח האוקיינוס האטלנטי, בימים טרופיים וגם ממוזגים וקרירים ומצויים גם בים התיכון, אך נכחדו בים השחור. טונות רבות באות להתרבות במערב הים התיכון ליד האיים הבלאריים ואחרות מתרבות במפרץ מקסיקו. הטונות מתקבצות יחדיו לרבייה ומשריצות אלפי ביצים צפות למים.

בשרם משובח ונחשב למעדן ממנו עושים סושי וסשימי.

## ראו גם
*טונה כחולת-סנפיר

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:קולייסיים
קטגוריה:מגה-פאונה של האוקיינוס האטלנטי
קצירת איברים

**קצירת איברים** (וכן **נטילת איברים**) היא הליך כירורגי שבו מסירים איבר מגוף אדם, על מנת להשתילו באדם אחר. זוהי פרקטיקה רפואית מקובלת, ועם זאת כרוכות בה בעיות אתיות רבות.

## המונח
המונח "קצירת איברים" (לעיתים "קציר איברים") הוא תרגום מילולי מאנגלית של "Organ harvesting", אך המונח הרשמי כיום הוא "Organ procurement". המונח "נטילת איברים" הוצע על ידי האקדמיה ללשון העברית כחלופה עדינה יותר, שכן ל"קצירת איברים" משמעות לוואי שלילית (כמו במקרה של קצירת איברים ממתרגלי הפאלון גונג בסין).

## תהליך קצירת האיברים
האיברים בהם משתמשים להשתלות מגיעים מתרומת איברים, מאנשים חיים או מתים. סחר באיברים הוא מקרה שבו נתרם איבר תמורת תשלום.

לפני הסרת האיבר, מוודאים שהוא נמצא במצב בריאותי תקין. במקרים של מוות אפשר להשתמש באיברים רק זמן קצר לאחר שהלב חדל לפעום. בדרך כלל מסירים איברים זמן קצר לאחר אירוע של שבץ מוחי או אוטם שריר הלב שבו התורם מת.

במקרה של תורם חי, האיברים מוסרים בדרך כלל כאשר האדם מונשם ומחובר למערכת החייאה, אבל עדיין קיימת פעילות מוחית. כמו כן נדרשת התאמה בין המקור (התורם) לבין היעד (המקבל) כדי להפחית תגובה אלרגית. בארצות הברית קיים ארגון בשם "רשת שיתוף איברים" המתאם בין תורמי איברים להשתלה לבין הנזקקים לאיברים.

לאחר הסרת האיבר בהליך כירורגי הוא מועבר במהירות למושתל. לעיתים האיבר נשמר בקירור להשתלה מאוחרת יותר, או לצורכי מחקר.

## בעיות אתיות בקצירת איברים
נושא קצירת איברים כרוך בבעיות אתיות רבות.

בדרך כלל לא מתעוררת בעיה במקרים של תרומת איברים מרצון על ידי קרוב משפחה או בן זוג, או במקרים של תרומה מרצון על ידי אדם חי. הבעיה מתעוררת במקרים של סחר לא חוקי באיברים, או תרומת איברים מתוך מצוקה כלכלית.

בעיה אתית חמורה מתעוררת בהסרת איבר בכפייה, כמו במקרה של קצירת איברים ממתרגלי הפאלון גונג בסין. איבריהם נקצרים בכפייה בעודם בחיים, ולמעשה בפועל משמעות הדבר הוא שמתרגלי פאלון גונג כמו גם אסירי מצפון אחרים בסין, נרצחים בעבור איבריהם.

בנוסף לבעיות האתיות, יש דתות האוסרות על השתלת איברים.

## קצירת איברים בישראל
עמותת אדי מחתימה אנשים על כרטיס תורם כדי להקל על הליך קציר איבריו באם יגיע למצב של מוות קליני. בארץ חתומים על כרטיס אדי רק 8% מן האוכלוסייה לעומת 15% בממוצע בארצות מפותחות.

בשנת 2008 עבר בישראל "*[[חוק השתלת אברים|חוק השתלת איברים]] התשס"ח*". חוק זה בא להסדיר תרומות איברים מן החי ומן המת. לגבי תורמים חיים, החוק בא לתגמל את מי שבחר לתרום מאיבריו בעודו בחיים. החוק מנוסח באופן שאינו מעודד סחר באיברים בישראל.

בגלל ריבוי מקרים של קצירת איברים בכפייה בסין, רוב ארגוני הבריאות בעולם אוסרים על השתלת איברים שמקורם בסין. חרף זאת, בשנת 2006 אישר בית המשפט לחולה אנוש לבצע השתלת לב בסין.

## קישורים חיצוניים
* 
* 

## הערות שוליים

קטגוריה:רפואה
קטגוריה:אתיקה רפואית
קטגוריה:ישראל: בריאות ורפואה
קטגוריה:השתלת איברים
עונת 1999/2000 בסרייה א'

**עונת 1999/2000 בסרייה א**' הייתה העונה ה-98 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-29 באוגוסט 1999 והסתיימו ב-14 במאי 2000. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

ורונה, טורינו, לצ'ה ורג'אנה היו הקבוצות שעלו מהליגה השנייה.

לאציו זכתה באליפות הליגה בפעם השנייה בתולדות המועדון.  

בסיום העונה, ב-8 בספטמבר 2000 נערך משחק של הסופר קאפ האיטלקי בו לאציו ניצחה את אינטר 3:4 וזכתה בגביע.

בסיום העונה לסרייה ב' ירדו טורינו, ונציה, קליארי ופיאצ'נצה. במקום הקבוצות שירדו לסרייה א' העפילו ויצ'נצה, אטאלנטה, ברשה ונאפולי. 

## טבלת הליגה

## כדורגלנים מצטיינים
אנדריי שבצ'נקו () שחקנה של מילאן כבש 24 שערים וזכה בתואר מלך השערים. 

התאחדות הכדורגל האיטלקית העניקה פרסים לשחקנים מצטיינים:

* כדורגלן השנה - פרנצ'סקו טוטי, רומא
* כדורגלן זר של השנה - אנדריי שבצ'נקו (), מילאן
* כדורגלן איטלקי של השנה - פרנצ'סקו טוטי, רומא
* שוער השנה - פרנצ'סקו טולדו, פיורנטינה
* בלם השנה - אלסנדרו נסטה, לאציו

## קישורים חיצוניים

* נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
קטגוריה:1999 באיטליה